Tanssin kuningaspari

Tanssin kuningaspari (televisioesityksessä käytetty nimeä Tanssien tähtiin; ) on H. C. Potterin ohjaama yhdysvaltalainen tositapahtumiin perustuva musikaalielokuva, joka sai ensi-iltansa vuonna 1939. Elokuvamusikaalin pääosissa ovat Fred Astaire ja Ginger Rogers. Sivurooleissa ovat Edna May Oliver ja Walter Brennan. Tanssin kuningaspari sijoittuu Pariisiin, ja se kertoo 1910-luvun tanssijoista Vernon (1887–1918) ja Irene Castlesta (1893–1969).

Tanssin kuningaspari perustuu Irene Castlen romaaniin My Husband (1919) ja novelliin My Memories of Vernon Castle (1918–1919), joiden pohjalta Richard Sherman, Oscar Hammerstein II ja Dorothy Yost laativat käsikirjoituksen. Irene Castle työskenteli elokuvassa neuvonantajana. Castle oli usein eri mieltä ohjaaja Potterin kanssa yksityiskohtien suhteen. Kun ilmoitettiin, että valkoihoinen näyttelijä Walter Brennan palkattiin uskollisen palvelijan Walter Ashin rooliin, Castle oli tyrmistynyt, koska tosielämän Walter oli tummaihoinen.

Juoni

Aloitteleva yhdysvaltalainen tanssija Irene Foote (Ginger Rogers) vakuuttaa newyorkilaistaustaisen brittiläisen vaudeville-koomikon, Vernon Castlen, luopumaan komediasta ja siirtymään hienostuneen juhlatanssin pariin. Kolmen kuukauden tanssiharjoitusten jälkeen Vernon ja Irene avioituvat ja lähtevät Pariisiin, jonne he ja heidän ystävänsä Walter Ash (Walter Brennan) jäävät rahattomina jumiin. Pariisilaiset johtajat yrittävät ainoastaan saada Vernonia takaisin vaudevillen pariin, mutta Castlet tavoittavat vaikutusvaltaisen agentin Maggie Suttonin (Edna May Oliver), joka järjestää heille tanssikarsinnan maineikkaassa Café de Parisissa. Café de Parisissa Vernonista ja Irenestä tulee suuri sensaatio yhdessä yössä. Menestyneen Euroopan-kiertueen jälkeen Castlet palaavat Yhdysvaltoihin, missä heistä tulee yhtä iso sensaatio kuin Euroopassakin. Heidän maineensa ja omaisuutensa nousevat ennennäkemättömään huippuun ennen ensimmäistä maailmansotaa. Kun sota syttyy, Vernon palaa Isoon-Britanniaan liittyäkseen lentojoukkoihin. Irene tekee toisaalla isänmaallisia elokuvia auttaakseen sotaponnisteluja. Vernon lähetetään takaisin Yhdysvaltoihin monien vaarallisten tehtävien jälkeen kouluttamaan yhdysvaltalaisia lentäjiä. Irene odottaa jo innokkaasti aviomiestään takaisin sodasta kotiin, mutta Vernon kuolee traagisesti lento-onnettomuudessa, kun hän väistää lentokonettaan tuhoisin seurauksin välttääkseen törmäystä oppilaansa kanssa.

Näyttelijät

Musiikkinumerot
TanssitTanssin kappaleTanssija(t)Säveltäjä(t)Sanoittaja(t) "King Chanticleer" Ginger Rogers ja Fred Astaire  Nat D. Ayer  A. Seymour Brown "Only When You’re In My Arms" (Fred Astairella laulu)  Harry Ruby  Con Conrad ja Bert Kalmar "Waiting for the Robert E. Lee"  Lewis F. Muir  L. Wolfe Gilbert "The Syncopated Walk"  Irving Berlin  Irving Berlin "Too Much Mustard"  Cecil Macklin  Cecil Macklin "Rose Room"  Art Hickman  Harry Williams "Très Jolie"  Emil Waldteufel  Emil Waldteufel "Little Brown Jug"  Joseph E. Winner  Joseph E. Winner "Dengozo"  Ernesto Nazareth  Ernesto Nazareth "You’re Here and I’m Here"  Jerome Kern  Harry B. Smith "Chicago" (kuorolla laulu)  Fred Fisher  Fred Fisher "Hello, Frisco, Hello" (kuorolla laulu)  Louis A. Hirsch  Gene Buck "Way Down Yonder in New Orleans" (kuorolla laulu)  Turner Layton  Henry Creamer "Take Me Back to New York Town" (kuorolla laulu)  Harry von Tilzer  Andrew B. Sterling "Cecil Waltz"  Frank W. McGee  Frank W. McGee "Night of Gladness"  Charles Ancliffe  Charles Ancliffe "Missouri Waltz"  John V. Eppel ja Frederick Knight Logan  "The Yama Yama Man" (Ginger Rogersilla laulu)  Ginger Rogers  Karl Hoschna  Collin Davis "By the Light of the Silvery Moon"  Fred Astaire ja Sonny Lamont  Gus Edwards  Edward Madden "Hello, Hello. Who’s Your Lady Friend?" (Fred Astairella laulu)  Fred Astaire, Emmett O’Brien ja kuoro  Harry Fragson  Worton David ja Bert LeeLaulutKappaleLaulaja(t)Säveltäjä(t)Sanoittaja(t) "Oh, You Beautiful Doll" kuoro  Nat D. Ayer  A. Seymour Brown "The Glow-Worm"  Paul Lincke  Lilla Robinson "Come, Josephine in my Flying Machine"  Fred Fisher  Alfred Bryan "Cuddle Up a Little Closer"  Karl Hoschna ja Otto A. Harbach  Karl Hoschna ja Otto A. Harbach "It’s a Long Way to Tipperary"  Jack Judge ja Harry H. Williams  Jack Judge ja Harry H. Williams "By the Beautiful Sea" kvartetti  Harry Carroll  Harold Atteridge "Row, Row, Row"  James V. Monaco  William Jerome "While They Were Dancing Around"  Ginger Rogers  James V. Monaco  Joseph McCarthy "The Darktown Strutter’s Ball"  Jean Sablon (esittäjänä Louis Mercier)  Shelton Brooks  Elsie Janis "La Marseillaise"  Fred Astaire, Ginger Rogers ja Adrienne D’Ambricourt  Claude Joseph Rouget de Lisle  Claude Joseph Rouget de Lisle
ElokuvamusiikkiKappaleSoitinsävellys "Over There"  George M. Cohan "Missouri Waltz"  John V. Eppell "Too Much Mustard"  Cecil Macklin "Smiles"  Lee G. Roberts "Keep the Home Fires Burning"  Ivor Novello "On Moonlight Bay"  Percy Weinrich "Destiny Waltz"  Sidney Baynes "The Castle Walk"  James Reese Europe ja Ford T. Dabney

Tuotanto
Tanssin kuningasparin tuotantoyhtiö RKO Radio Pictures osti Irene Castlelta tarinan elokuvaoikeudet 20 000 dollarilla vuonna 1937. RKO olisi halunnut Castlen näyttelevän oman äitinsä roolin elokuvassa, mutta hän kieltäytyi. Tanssin kuningasparin tuotanto alkoi 10. marraskuuta vuonna 1938 ja päättyi 26. tammikuuta vuonna 1939. Elokuvaa kuvattiin muun muassa Kalifornian Los Angelesin Bel Air -kaupunginosassa ja Newport Beachilla, ja työniminä olivat The Castles, The Life of Vernon and Irene Castle ja The Romantic Vernon Castles. Elokuvan tuotantokustannus oli 1 196 000 dollaria.Richard Jewel, "RKO Film Grosses: 1931-1951", Historical Journal of Film Radio and Television, Vol. 14; Nro 1, 1994 s. 14

Laulaja-lauluntekijä Jean Sablon hylkäsi ranskalaislaulajan roolin, koska hän piti roolia liian pienenä. Rooli meni lopuksi Louis Mercierille, mutta Sablonin ääntä käytettiin kuitenkin elokuvan ääniraidassa.

Tanssin kuningaspari on Fred Astairen ja Ginger Rogersin yhdeksäs yhteinen elokuva, ja viimeinen, jonka he tekivät RKO:lle. Astaire ja Rogers tekivät kymmenen vuotta myöhemmin musikaalin Me tanssimme taas (1949) Metro-Goldwyn-Mayerilla. Tanssin kuningaspari on ainoa Astairen ja Rogersin elokuvamusikaaleista, joka perustuu tositapahtumiin. Tanssin kuningaspari poikkeaa muutenkin muista Astairen ja Rogersin yhteisistä elokuvamusikaaleista: Tanssin kuningaspari on realistisempi kuin muut, elokuvassa ei ole screwballkomedia-piirteitä, ja elokuvassa on muista poiketen traaginen loppu.

Julkaisu ja vastaanotto
Tanssin kuningaspari sai ensi-iltansa New Yorkissa 31. maaliskuuta vuonna 1939, ja maanlaajuinen ensi-ilta oli 28. huhtikuuta. Suomessa elokuva sai ensi-illan 12. toukokuuta vuonna 1940. Yhdysvalloissa elokuvan levittäjänä oli RKO Radio Pictures.

Ilmestyessään Tanssin kuningaspari oli suosittu Yhdysvalloissa tuottaen 1 120 000 dollarin lipputulot. Elokuva tuotti ulkomailla 705 000 dollaria; yhteensä elokuva tuotti 1 825 000 dollaria maailmanlaajuisesti. Elokuvan suuren budjetin takia Tanssin kuningaspari jäi tappiolle 50 000 dollaria, joten elokuva ei menestynyt kaupallisesti. Rotten Tomatoes -sivuston mukaan kriitikoiden arvosteluista 80 prosenttia on myönteisiä perustuen viiteen arvosteluun.

Elokuvasta on saatavilla useita VHS- ja DVD-julkaisuja. Vuonna 2006 Tanssin kuningaspari oli ehdolla parhaan klassikkoelokuvan DVD-julkaisun Satellite-palkinnon saajaksi.

Lähteet

Aiheesta muualla



 Tanssin kuningaspari TCM Movie Databasessa 
 Tanssin kuningaspari Rotten Tomatoesin sivuilla 
 Tanssin kuningaspari Reel Classic -sivustolla 

Luokka:Vuoden 1939 yhdysvaltalaiset elokuvat
Luokka:Yhdysvaltalaiset elokuvamusikaalit
Luokka:Yhdysvaltalaiset elämäkertaelokuvat
Luokka:Yhdysvaltalaiset mustavalkoelokuvat
Luokka:Tositapahtumiin perustuvat elokuvat
Luokka:Yhdysvaltalaiset romaaneihin perustuvat elokuvat